ACORDS DE LA JUNTA DIRECTIVA D’ISVAT  -  Juny  2023
		
Residència i Centre de Dia
· La fundació, amb domicili social a Girona, que està interessada en participar en la realització del projecte, prendrà una decisió formal al respecte aquest estiu.
· Els posarem en contacte amb l’empresa de Palau que ara gestiona l’Atenció Domiciliària per si es possible que assumeixin també aquesta prestació.
· L’ajuntament de Palau endegarà la cessió del terreny que l’ha d’acollir abans d’acabar l’any.

Grup d’Ajuda Mútua
· S’estudia la manera de cercar mes voluntaris.
· Es farà una reflexió sobre si cal ampliar el camp d’actuació del grup amb una línia d’assistència a les persones amb necessitats socials peremptòries d’habitatge. 

Cultura
· Es busca la manera de millorar l’afluència i diversitat de públic als actes que s’organitzen.

Formació professional ocupacional
· Es fa una valoració positiva de la presentació dels resultats sobre l’enquesta realitzada i la xerrada de la Mercè Torruella fetes a l’institut de Palau, tot i que es posa de manifest la poca assistència de pares i docents. 
· Es decideix impulsar des d’ISVAT, amb la col·laboració de l’Escola Ginebró i la Fundació REIR, un projecte de formació ocupacional vinculada a les necessitats del territori, caracteritzat per les micro-empreses, amb la idea de presentar-lo a l’ajuntament de Palau perquè el pugui assumir amb finançament de les empreses.

Jornades Baix Montseny
· S’afronta el disseny de les jornades de l’any vinent sobre sanitat i serveis socials.
· Com que l’àmbit a cobrir és molt ampli, es contemplen dues possibilitats: centrar-se només en temes de salut o plantejar-se de fer-ho en dos dies.
· Es vol comptar amb la participació d’associacions i fundacions socials del territori i s’estudiarà la possibilitat d’incorporar també el municipi de Llinars del Vallès.

Ràdio Vitamènia
· L’últim programa de la temporada es farà el dia 1/07/2023 i en ell es vol comptar amb la presència d’un músic i un representant d’una coral perquè comuniquin la seves respectives experiències.	
	
Web Vall alta de la Tordera
· La incorporació d’articles va a bon  ritme.
· Es pretén col·laborar amb els ajuntaments perquè facin difusió del web.
· Es vol treballar amb els instituts per potenciar la seva utilització.

Comunicació
· S’està estudiant la manera de fer possible que la gent que hi estigui interessada es pugui fer soci de l’entitat de manera telemàtica, directament des del web.	
	


 
